**MOJE IME JE KISIK**

Danas je moj rođendan!!!!Rodio sam se u jednoj divnoj, gustoj šumi. Ljudi taj proces nazivaju fotosintezom, a mene nazvali imenom Kisik. Sve do nedugo nisam ni bio svjestan svoje uloge u životima ljudi, ali i svih ostalih živih bića.

Iskorist ću ovaj trenutak da vam objasnim jednu moju pustolovinu kroz ljudsko tijelo. Kada vi udahnete ja ulazim kroz nosnice u vas. Spuštam se do grkljana koji me šalje kroz dušnik. Prolazim kroz dušnice koje filtriraju zrak od stranih čestica i nečistoća. Sad kad sam "pregledan"mogu ući u pluća, dva krila prepuna mjehurića koji se zovu alveole. Njihov je zadatak izmjena plinova. Takozvano plućno disanje. Izgledaju poput grožđa, nalaze se na peteljkama zvanim bronchiole. Oni me šalju u novu pustolovinu, kroz arterijsku krv kao novog vodiča, njezina zrnca me poput mrava transportiraju po tijelu da opskrbimo sve organe i stanice. Na moje pitanje ”Ima li još mnogo?” dobio sam odgovor da slijedi difuzija.

Malo nezadovoljan odgovorom putujem dalje i stižem do prve stanice. Ulaskom ili difuzijom nastavljam svoju misiju udružen sa radišnim bićima po imenu mitohondriji. Njihov posao je da uz moju pomoć izgore šećer pri čemu proizvedu vodu i veliku količinu energije, ali i ugljikov dioksid. Ovaj dio putovanja nazvao sam stanično disanje. Pošto smo sve opskrbili svježinom i novom snagom postao sam jako iscrpljen i što je najgore od svega, promijenili su mi ime. Sada se ja zovem ugljikov dioksid, žurno me preuzima novi vodič, venska krv koja me prenosi natrag do plućnih mjehurića. Oni zaključuju da moram van iz tijela prvim izdisajem.

Moram još spomenuti, pred sam izlazak iz vašeg tijela pluća me izbacuju u obliku zračne struje koja, ako želite nešto reći, poškaklja vaše glasnice koje se nalaze u grkljanu, one zatitre i stvaraju vaš glas. S obzirom da je moja misija u vašem tijelu završila, a ja opet vani u nekom drugom obliku i pod drugim imenom, mogu se vratiti onoj divnoj, gustoj šumi da mi podari novi život.

Nikolas Kolarić 8.a